JOUTSENLAMPI – Kyiv Classic Ballet
2027-02-05 19:00 (Europe/Helsinki)
KANSAINVÄLISESTI ARVOSTETTU KYIV CLASSIC BALLET SAAPUU SUOMEEN!
Ukrainan johtavien tanssijoiden kanssa yhteistyötä tekevä Kyiv Classic Ballet saapuu Suomeen alkuvuodesta 2027. Katsojien sydämet ympäri maailmaa hurmannut ryhmä esittää Suomessa kaksi Pjotr Tšaikovskin säveltämää klassikkobalettia: maailman romanttisimpiin tarinoihin lukeutuvan Joutsenlammen ja kestosuosikkeihin lukeutuvan Pähkinänsärkijän.
Kyiv Classic Ballet on kansainvälisesti tunnettu balettiryhmä, jonka taiteessa heijastuu vahvasti ukrainalaisen klassisen baletin rikas kulttuuriperintö. Vuonna 2008 perustetun ryhmän takana on Ukrainan kansallisoopperan entinen ensitanssija ja Ukrainan kansantaiteilija Tatiana Borovyk.
Ryhmän taiteellisena johtajana toimii Tatiana Golyakova, joka on tunnettu Ukrainan kansallisoopperan johtavana ensitanssijana. Myös hänelle on myönnetty Ukrainan kansantaiteilijan arvonimi tunnustuksena merkittävästä urastaan balettitaiteen parissa.
Kummankin baletin näyttävistä puvuista ja ainutlaatuisesta lavastuksesta vastaa yksi Ukrainan arvostetuimmista teatteritaiteilijoista, Ukrainan kansallisoopperan pitkäaikainen johtava lavastus- ja pukusuunnittelija Mariia Levytska, joka on suunnitellut visuaalisen ilmeen erityisesti Kyiv Classic Balletille.
Kyiv Classic Balletin tanssijat hurmaavat hienovaraisella tekniikallaan, musikaalisuudellaan ja tanssin keveydellään.
Kyiv Classic Ballet tekee yhteistyötä Ukrainan johtavien tanssijoiden kanssa, ja ryhmän kokoonpanossa nähdään esiintyjiä myös useista muista maista. Ryhmä on lisäksi mukana perustamassa kansainvälistä United Classic Ballet -kokoonpanoa, joka yhdistää huipputanssijoita yli kymmenestä maasta eri puolilta maailmaa.
JOUTSENLAMPI TURUSSA, HELSINGISSÄ, MIKKELISSÄ JA ESPOOSSA
Maailman romanttisimpiin lukeutuva baletti on kuolematon kertomus rakkaudesta ja ikuisesta kamppailusta valon ja pimeyden välillä, jota symboloivat valkoinen joutsen Odette ja musta joutsen Odile.
Balettitähdet, kansainvälisten kilpailujen voittaja Anna Reznichenko ja Suomen kansallisoopperassakin vieraillut Denys Nedak, herättävät dramaattisen rakkaustarinan eloon vaikuttavalla tunneilmaisulla ja teknisellä taituruudella. Majesteettiset valkoiset joutsenet, lumoava musiikki ja teoksen huipentava taistelu velho Rothbartia vastaan vievät katsojan keskelle baletin ajatonta maailmaa.
Ryhmän tulkinta Joutsenlammesta tuo näyttämölle klassisen baletin ajattoman kauneuden ja voiman.
Ensitanssijat:
Denys Nedak -Aiemmin esiintynyt Ukrainan kansallisoopperassa ja Atlanta Balletissa sekä vierailevana ensitanssijana muun muassa American Ballet Theatressa, Wienin valtionoopperassa, Suomen kansallisoopperassa ja -baletissa sekä Norjan kansallisoopperassa ja -baletissa.
Anna Reznichenko – Kyiv Classic Balletin ensitanssija ja kansainvälisten balettikilpailujen voittaja.
Baletin tekijät:
Musiikki: Pjotr Iljitš Tšaikovski
Koreografia: Marius Petipa ja Tatiana Borovyk
Libretto: Vladimir Begichev ja Vasily Geltser
Lavastus- ja pukusuunnittelu: Mariia Levytska
Valosuunnittelu: Aivis Tucs
Kesto: 2 näytöstä (60 min ja 50 min)
Musiikki tulee nauhalta.
Liput:
Permanto
Peruslippu 79,50 €
Eläkeläiset 74,50 €
Lapset, opiskelijat 50,50 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää LIVE NATION
